钦定古今图书集成/理学汇编/字学典/第114卷 > 揭傒斯
## 钦定古今图书集成/理学汇编/字学典/第114卷 > 揭傒斯

按《元史》本传：“揭傒斯，字曼硕，龙兴富州人。早有文名。
延祐初，授翰林国史院编修官。元统初，升集贤学士，
再陞侍讲学士。赠护军，追封豫章郡公，谥曰文安。善
楷书行草。朝廷大典册及元勋茂德当得铭辞者，必
以命焉。”

按《圭斋集》：“傒斯楷法精健闲雅，行书尤工。国家典册
及功臣家传赐碑，遇其当笔，往往传诵于人。四方释
老氏碑版，购其文若字，袤及殊域。”

按《书史会要》，“揭傒斯正行书，师晋人，苍古有力。”